Drie geskors oor ‘reusebedrog’ by Jhb-markDie Johannesburgse Varsproduktemark. Foto: Google Maps Herman Mashaba, burgemeester van Johannesburg, het gesê die aktiwiteite het aan die lig gekom in genl. Shadrack Sibiya, hoof van die stad se teenkorrupsie-eenheid, se verslag ná ŉ ondersoek na die bewerings. Volgens Mashaba maak die verslag melding van hoe drie beamptes by die mark en ŉ aantal verskaffers die stad bedrieg het deur die bedrae van verskeie goedere verkeerdelik deur te gee via die mark se verkrygingsprosedures. “Een so ŉ geval het die stad se inwoners R1 863 876 uit die sak gejaag. In nog ŉ geval het die stad meer as R5 miljoen te veel betaal aan ŉ verskaffer. Ons het ŉ saak van bedrog, diefstal en korrupsie by die Valke aanhangig gemaak teen die betrokke beamptes.” Volgens Mashaba is die drie beamptes wat by die voorval betrek word, geskors hangende die uitkoms van alle ondersoeke na die voorval. Hulle verwag om binnekort mense wat by die voorval betrek word in hegtenis te neem.